MUNTANYA DE SENTIMENTS: Ultratrail Estels del Sud (04/16)\nUltratrail Estels del Sud (04/16)\nCom si fos talment maleïda, ens torna a atraure aquesta cursa-repte després del fracàs de l'any passat per culpa de la calor. L'amic Toni fa mesos que la duia de cap per continuar la seva evolució en el món de les "ultres" i així va ser com animat per en Javier i l'Andrés, companys de club que s'apuntaren a fer la distància curta, m'hi vaig acabar enredant per fer-li costat. La veritat és que amb l'espineta clavada de l'any passat i amb el canvi de punt de sortida, a un se li fa més fàcil plantejar-s'ho. Així va ser la història d'un nou "desamor", el tercer en un any.\nPortem un parell d'entrentaments qu en diriem de qualitat, de 40 quilòmetres amb desnivell. La distància mínima i justa que considero com a suficient per a fer front amb un mínim de garanties una cursa d'ultradistància. Confeso que no tinc les mateixes ganes les setmanes abans que altres ocasions, no pas per aquesta suposada manca d'entrenament ni per la manca de l'amic Cristian ni per cap motiu en concret. Falta algun alicient i això em preocupa. Fa un temps que penso més en altre tipus de reptes a la vida, en invertir el temps d'una altra manera, i quan un no acaba de disfrutar del que fa mentre li prèn temps a la família, potser convé fer les coses diferents. No és que em vulgui acomiadar del món de la ultradistància ni molt menys, malgrat cada cop costi més !\nEn Toni és un nou al·licient aquest cop. Convé fer-li costat en la seva il·lusió de continuar el seu cicle dins aquest interessant món. Així és com passem les darreres setmanes plantejant el repte, parlant i parlant, arriba un punt que ja no saps què explicar com més et pregunten i te n'adones que saps ben poc quan l'experiència acaba com va acabar. El fet de dormir en la casa d'un familiar de l'Andrés a 50 metres de la sortida no m'havia passat mai em sembla en cap cursa, confeso també que això em va ajudar a decidir, no va ser pas per facilitats. Recollim dorsals i la fem petar mentre sopem, hi és també l'Edu del Centre Excursionista que acabarà fent la curta amb un molt bon temps tot i la seva estrena en la distància. Ens llevem amb el temps just per sortir quasi sense poder fer fotos, saludo a l'amic Jaume i li dic "Aquest any si !" doncs l'any passat també va plegar en el mateix punt que jo després de 75 km. fatídics de lluita contra la calor. I no em dóna temps de veure ningú més, no n'aprendrem mai, amb el coet al cul com sempre.\nSortim lleugerets de ritme i la majoria van abrigats, el dia pinta núvol i pluja i així és com després de despedir-nos dels companys de la curta, encarem la primera pujada sèria del dia al Penyagalera, amb una fina pluja i els primers vents. Com em va costar l'any passat superar aquest cim i com de fàcil em surt aquest any....aquell bany arribant a Beseit que no va servir per res. Completem la mitja marató quan passen just 3 hores des de la sortida i anem plegats en un bon grupet. Ens hi aturem ben poca estona no només en aquest avituallament sinó que serà la tònica en la resta, confeso que m'agrada aquesta "tàctica" . LI tinc moltes ganes al següent tram, fins al Parrissal, punt on l'any anterior tot se'n va anar en orris. Recordo perfectament l'indret on se'm va tancar del tot l'estómac i vaig buidar-hi l'intestí, prenc una foto des del lloc indicat fins i tot, m'he tret una part de l'espineta de moment. Passem doncs del Parrissal sense més i començo el tram per mi desconegut dels Estels fins dalt el Caro. Un desnivell prou fort ens separa del següent avituallament del Corral del Quinto, és un tram tècnic que em crida força l'atenció, m'agrada els indrets que travessem i m'agrada com em trobo. Segueix la fresca i el sol sense fer acte de presència. Bé. Descens fins el riu de nou i comencem un dels trams més atractius per mi fins a enllaçar amb la pista que mena al refugi de Font Ferrera. Anem travessant congostos i combinant amb un sender preciós que remunta els engorjats pel seu flanc esquerre. Trotem a bon ritme, ens trobem forts i ningú ens avança, ans el contrari. No m'atrapa ningú a les pujades, cosa estranya i bona senyal.\nVaig tibant de ritme com a mi m'agrada i l'anem fent petar a estones amb el company. Tenim la marató a tocar al mateix refugi, on hi arribem després de 6 h. i 42 m. de marxa, amb força desnivell positiu a favor vers el negatiu. Un xic més ràpids del que em pensava. Breu paradeta i continuem amb la pujada cap a la cota 1.200 combinant pistes i corriols agradables, amb vistes ja a la llunyania del Caro. El ritme no decau i seguim avançant gent. Bé ! El sol ha sortit per fi però no fa pas calor, més aviat ve de gust amb el ventet que ens comença a rebre arreu. L'estómac avui s'està comportant i puc anar engrapant quasi de tot. Ben bé penso que ja em conec després de tants anys corrent distància, ja era hora que n'aprenguéssim després de 40 curses d'ultradistància ! Que si el glucògen, que si les sals, que si el batut proteico-mineral, que si el protector d'estómac, que si la pastilla per les nàusees, que si el suero oral, que si una correcta i continuada hidratació i alimentació...ja no sé què més provar, el tema és que avui li tinc agafat l'asunto i puc dir que estem fent bé les coses per fi. Puc fins i tot aprofitar les pujades per comentar pel telèfon mòbil el seguiment i evolució de la cursa amb els companys de club i la família, qui després d'algun ensurt sempre ho agraeix. Al km. 52 parem al control de Casetes Velles, ens alimentem i bevem un xic durant poca estona, preparant el precedent del següent plat fort de la jornada i al que esperàvem amb molt de respecte: el Caro ! L'any anterior se'l vorejava i aquest any tenim el plaer de "conquerir-lo". Mai millor dit després de la pujada tècnica i llarga que cal fer, combinada amb les ràfegues presents de vent de 80-90 km/hora. Observo el que sembla un inici d'esgotament del company doncs l'he de començar a esperar a estones, no sé si perquè està assegurant la marxa però, la qüestió és que hem alentit el ritme per moments i la baixada al control-avituallament de Caro ens costa una bona estona.\nSeiem i reposem una estona ben merescuda, calculo uns 10 minuts amb tassa de bon caldo i la safata esperada de macarrons. Som al km. 63, 10 h. i 35 m. de cursa, punt de sortida de la travessa l'any anterior. Quins records amb el Cristian !!! Control de material per part del jutge de la FEEC, i obviem la bossa de vida que ens ha pujat l'organització fins aquí dalt del bé que anem. No hi ha més temps a perdre, queda força més desnivell negatiu que positiu i retornem a territori "conegut" . Sortim carregats d'ànims i amb ganes de menjar-nos els quilòmetres, queda una bona estona de dia i li dic al company que si ens afanyem encara arribarem de dia a Paüls, fet impossible de creure quan erem a la sortida. Faig càlculs ràpidament i penso que en màxim 20 h. arribem segur tot i assegurar la marxa.\n"S'ha acabat, cursa neutralitzada" ens aturen només sortir de l'avituallament. Que què ? Doncs això, que hi ha importants ràfegues de vent en el proper tram abans de baixar a Paüls i que els Bombers han ordenat evacuació de la zona. Impossible continuar. No m'ho crec. Bé, millor dit, si que m'ho crec doncs quan érem dalt el Caro m'ho he pogut imaginar, que amb el nivell organitzatiu que hi ha i la presència de jutges de la FEEC podia ser que ens tallessin en qualsevol moment el pas pel Caro. El que no recordava bé era del següent tram també prou aeri i sense bosc: les rases de Marraco. No passa ni un segon però des que els dic que continuo, en prop de 25 anys de curses i experiència amb muntanya no m'he trobat mai amb això. Sento que ho he de veure i que fàcilment hi ha alternatives de camí per dins el bosc. Per moments penses que els organitzadors es volen cobrir a la mínima, sense pensar en la realitat ni voler assumir els fets. Que de tot plegat se'n fa un gra massa. A la Ultra Valls d'Aneu justament érem molts corredors que no enteniem com no aturaven la cursa amb aquella tempesta elèctrica, i ara, aquí presents, hem d'aturar el nostre repte que tant ens ha suposat aquestes darreres setmanes per ni més ni menys que el vent ? Increible, ho sento, no puc assumir-ho. Ho he de veure !!! Fins a 3 cops ens aturen, ens demanen el dorsal, ens l'arrenquen pràcticament ! Que no continueu, que si ens sancionaran des de la FEEC, que si tothom està tirant endarrera, que si venta a Marraco és molt difícil travessar. Em quedo amb l'explicació que ens fan 6 excursionistes amb les seves motxilles, doncs fa tot just un parell d'hores que hi han passat, amb dificultats però ho han fet. També ens assebentem en un control intermig que hi han deixat passar els 30 primers, però que vist que el parte meteorològic de la tarda empitjorava en quan a intensitat del vent, que calia evitar riscos. Així que seguim, malgrat no guanyem adeptes pel camí. La cursa està definitivament neutralitzada, suspesa. Quedem dos "cadellets" ignorants i rebels doncs, al bell mig dels Ports lluitant contra la decisió. El company em fa costat en la meva decisió en tot moment, em té cega confiança, per sort o no.\nQuan passem el km. 73 de cursa arribem a les rases. Cullons !!!!! De cop em recordo del tram, certament aeri, no pas dificultós però si exposat al vent. No recordava que era tant llarg, confeso, ni a tanta alçada. Només sortir del bosc, ens costa una eternitat recórrer els primers cinc-cents metres calculo. Tot per sota del track, impossible fer-ho per sobre la carena. El company cau, rellisca per la força del vent. Sense risc físic d'exposició però si amb constant malestar i sensació tots dos d'inseguretat. Quin mal rotllo. Pràcticament que no ens podem comunicar. El vent puja amb una força descomunal des de la vall, no sé si és tramuntana o què coi és, no havia vist mai res igual. Insisteixo en continuar, baixant a dins la vall i resseguir en paral·lel el track per intentar vèncer la cota superior per algun punt de bosc. Una noia m'ha informat en el control anterior que hi ha camí alternatiu per sota les rases i que potser podrem passar. Portem bona llum tot i que s'acosta la nit, tenim vitualles i aigua sobrada. Mòbils amb càrrega i cobertura. Track en funcionament. Físicament estem prou sencers. Observo el que sembla la figura de 3 persones dalt de tot de les rases que em dóna confiança però com més observo més m'acabo adonant que és bestiar. No pot ser que el vent ens tombi amb tot a favor. No després del que portem fet i de les ganes que li tinc als Estels del Sud després de la mala passada de l'any anterior.\nImpossible. L'amic Toni posa seny a la situació. Hem arribat massa lluny i no estem disfrutant com hem vingut a fer. Jo no puc tirar endavant sense algú que em faci costat al 100 % . De fet li agraeixo una estona després el que sigui sincer i que ens hagi fet recular. Més val assegurar l'asunto que haver de ficar-nos dins la nit a buscar camins pel bosc amb aquest vent. Pensem en la nostra canalla, en que podrem descansar més per la nit i així aprofitar millor el dia següent al seu costat. Penso també en que és el millor per la gent que hem deixat enrere, pels organitzadors, i pels companys que ens estan seguint des de l'arribada gràcies als localitzadors que l'amic Andrés ens ha col·locat a la motxilla. Em costa una estona assumir la marxa enrere, el vent ens castiga un i un altre cop tot i haver perdut alçada. Cal fer costat a la decisió del company que es troba insegur i aconsegueix que em venci el seny, no ens podem separar.\nEn ser altre cop dins el bosc, reflexionem plegats sobre l'experiència viscuda, i quina experiència ! Jo tirant endarrera en una ultra, mai m'havia passat l'haver de plegar per motius aliens. Costa molt acceptar. Sóc massa tossut i inconformista. Amb això no vull dir que arribi a nivell de negligent ni imprudent en aquesta disciplina i a la muntanya. El que passa és que per adonar-se'n un i fer-se'n el càrrec, millor trobar-s'hi que no que t'ho expliquin, així almenys evites els remordiments posteriors. És el que he après en aquesta vida i cadascú decideix com viure-la. Passejant per dins del bosc no vam tenir cap moment una sensació d'inseguretat de fet. Encara penso que segurament podriem haver vençut la situació caminant per l'altre vessant però ara tant se val. Queda una experiència més i una ultra menys completada.\nAgraïm eternament el gest dels amics Andrés i Javier, qui ens localitzen ràpidament una ruta d'escapatòria com els demanem, per tal de fer el més ràpid possible el retorn a la "civilització". Vull evitar el retorn a Caro i l'haver de fer dins un vehicle tota la volta als Ports fins a Arnes com ja em va tocar l'any passat després de plegar. Per sort localitzem entre tots un sender que baixa direcció a Horta i que al cap de pocs quilòmetres ens mena a una pista que baixa ràpidament fins a l'àrea recreativa de la Franqueta on ens recullen els amics amb vehicle després de rebre una abraçada mútua de retrobament i felicitació pel seu paper en la cursa curta. Deuen ser les 10 de la nit, portem 15 hores sense parar i més de 80 km. quan pugem al vehicle, desmoralitzats i abatuts. Just una estona després ens acabem trobant els corredors privilegiats que no s'han vist pejudicats per la neutralització pel vent, i que es troben ja a 10 km. de meta. Penso que l'organització no ha près del tot la decisió correcta doncs podrien haver pensat en el recorregut alternatiu i fer-nos baixar a tothom per on ho hem fet, almenys haguéssim completat una volta circular, encara que amb 10 kms. menys aprox. Però això seria parlar d'organitzacions excel·lents, tema que ja vaig tocar en un altre post i que ara no ve al cas. No puc criticar l'organització de l'event, no només per ser gent voluntària i de bona fe, sinó perquè ho tenen tot molt ben muntat. Rasant la perfecció. De fet el primer que faig pràcticament en arribar al poble és anar a buscar l'organitzador que ens ha insistit un cop i un altre en pujar al cotxe dalt el Caro, per comunicar-li que érem allà, i felicitar-lo per la decisió presa. Segurament li hagués hagut de completar amb alguna disculpa que altra, fredament ara ho reconec i em sap greu. De tot se n'aprèn.\nEls Estels del Sud se'ns resisteixen, però considero que ja són meus. Els he fet per etapes aprofitant les dues edicions, per mi això és suficient. Hi ha més curses que llonganisses, i més muntanyes que pastissos. Ara de moment toca fer net de la frustració que ha comportat l'experiència, alhora que valorem i apreciem degudament tot el viscut. El temps dirà per on continuar. Costa un imperi l'haver de posar-te a escriure sobre experiències inacabades, i quan ho fas, penses que menys mal que ho has fet pensant en que t'ha servit per a reconèixer els fets i assumir-ho del tot. Pitjors coses hi ha en aquest món. Llarga vida per la ultradistància.


Guillem Frontera | 27 juliol 2000\nEl meu amic M.A. (per dir alguna cosa) és un home feliç, aquests dies, perquè té vacances i, finalment, pot fer feina. Dit així, qualsevol persona normal pensaria que parlam d'un degenerat, d'un detritus moral, d'un alienat, d'un malalt. Es ve parlant, darrerament, d'una nova addicció: a la feina. Mare de Déu santíssima. Però siguem prudents, perquè no sabem on ens hem de veure o on hem de veure els nostres fills. Proclamem, per tant, el nostre respecte i la nostra solidaritat amb aquests malalts. No és el cas de M.A. Només és una persona a la qual agrada la seva feina i que seria molt desgraciada si n'hagués de fer una altra. És una sort, en aquesta vida, fer allò que un vol fer, si serveix per fer-ho. La immensa majoria no treballa en allò que li agradaria, per això la humanitat és majoritàriament infeliç. Hi ha una petita part del cens que té un problema una miqueta més complex: són les persones que veuen com passen els anys sense que les ajudin a albirar cap mena de preferència professional. M.A. sap ben bé què vol fer. El problema rau en la impossibilitat de fer la feina per a la qual, en principi, fou cridat a on ara està en nòmina. La qüestió no és trivial, i no sé si avui servidor tenc el dia apropiat per parlar-ne, perquè darrere aquesta situació hi ha un problema molt greu, i no sé si estic en condicions d'ajudar ningú a fixar-s'hi. Bé, durant els onze mesos de feina normal, i en el decurs de cinc jornades setmanals de més de deu hores cada una, M.A. no pot assolir les condicions indispensables per concentrar-se en les qüestions que ha de desentrullar. La raó és molt simple: sobretot via telefònica, aterren diàriament a la seva taula veritables allaus de beneitures "beneiturers: encara que darrera s'hi amaguin drames, tragèdies o tragicomèdies humanes no previstes en cap programa, per intervenir en les quals no té més eines que el sentit comú. Però en aquestes vegues passa la major part de les seves hores laborals durant la major part de l'any: resolent cosetes que només molt tangencialment tenen a veure amb allò que se suposa que ha de fer. El resultat, com dèiem, és la impossibilitat de concentrar-se en les coses veritablement importants: per això aquests dies de vacances s'ho passa d'allò més bé, festejant la sensació que no ha vengut a aquest món a fer de cap de fava.


Prèvia 27-28 octubre\nAquest cap de setmana es jugaran 20 partits, 9 a casa i 11 a fora\nA casa, el dissabte a última hora de latarda (19:30 hores) el Sots 21 buscarà trencar la ratxa de derrotes intentant superar al Bàsquet Alella, després d'haver perdut els dos últims partits per poca diferència. Abans, el Júnior femení intentarà allargar el moment dolç de joc davant el Sant Quirze BC (17:45 hores).\nAl matí, el Preinfantil masculí tornarà a jugar després d'haver descansat el cap de setmana anterior. Ho farà davant el Jesuïtes Casp (9:30 hores). A continuació, l'Infantil masculí rebrà al CB Prat (11 hores). Tancant els partits de dissabte al matí, el Cadet blanc masculí jugarà amb el Sagrat Cor (12:30 hores).\nL'Infantil femení serà l'encaregat d'estrenar els partit a casa davant el CB Cornellà (9:30 hores), tot un repte per l'equip d'Oscar Marquilles, ja que jugaran amb un equip que va fer fases per Preferent però finalment no va entrar. Seguidament, el Cadet blau femení s'enfrontarà amb el SESE (11 hores) i el Mini blau femení al CB Roser (12:30 hores). L'últim partit del cap de setmana a Lluiïsos el jugarà el Cadet blau masculí amb Sant Ignasi (16:30 hores).\nA fora, els més matiners seràn els jugadors del Premini Masculí, que aniràn a jugar a l'escola del Jesús Maria Sant Andreu (9 hores). Mentre que el Mini blanc femení visitarà la pista del CB Sagrat Cor Diputació (10 hores).\nPer la tarda, els plats forts. El Júnior blau masculí anirà a la sempre complicada pista del CB Santa Coloma (17:45 hores). A les 18 hores, i televisat en directe pel canal La Xarxa, el Sènior A masculí visitarà la pista del Sol Gironès Bisbal Bàsquet en el duel destacat del Grup 1 de Copa Catalunya. Les noies del Sènior A masculí hauràn de fer un llarg desplaçament també, ja que jugaran al pavelló del CB Lleida (18:45 hores). Per últim, en aquest cas més aprop, a Badalona, el Sènior B masculí intentarà fer-se amb la primera victòria de la temporada a la pista de l'AE Minguella (19:15 hores).\nEl diumenge, el Mini blau masculí jugarà amb el CE Laietà (9 hores). Les noies del Sènior B femení els hi tocarà jugar en un horari poc habitual per elles, ja que a les 10:30h començarà el seu partit amb el Masnou Basquetbol (10:30 hores). Per últim, dos derbis de barri amb el Vedruna Gràcia: al migdia jugarà el Júnior blanc masculí (12 hoes) i a la tarda el Preinfantil femení (17: 30 hores).


A vegades em miro pel·lícules o llegeixo llibres no per interès personal sinó perquè sé que se’m preguntarà per ells, com va passar amb “Silencio” de Martin Scorsese o amb la sèrie “Magi” d’Amazon, sobre l’Ambaixada Tenshō –que tinc pendent. M’afanyo a aclarir, això sí, que no veuré la nova comèdia espanyola “Los Japón”, gràcies. Així que, quan em vaig assabentar que existia una cosa anomenada “Batman Ninja”, vaig saber que no trigarien a aparèixer preguntes sobre el tema, per la qual cosa vaig decidir mirar-la, la vaig descarregar de Netflix i em va amenitzar un viatge en AVE a Montpeller. En aquest moment no vaig pensar a escriure res sobre aquest tema, només volia tenir alguna cosa que opinar quan em preguntessin per ella, però com els “devia” un articulet als amics d’AbOrigine i són una gent oberta i valenta, els vaig proposar escriure una ressenya sobre aquesta pel·lícula; després d’un primer “de debò?!” va venir un “doncs endavant”. Després d’unes setmanes, el porto també aquí.\nPortada de la pel·lícula, encara que per la imatge podria semblar que la pel·lícula es diu “Batman Samurái”.\nQuant a la part cinematogràfica de la pel·lícula, seré molt breu, primer perquè aquí no es parla de cinema i segon perquè jo tampoc n’entenc gens de cinema, més enllà que una pel·lícula m’agradi o no. D’una banda, el guió de “Batman Ninja” es podria encabir en tres o quatre post-its que, a més, estarien desordenats sense connexió lògica entre ells. Res té cap sentit i l’única lògica que s’arriba a descobrir és que la bogeria va en augment a cada minut que passa, perquè després d’un deliri estrambòtic que sembla insuperable en ve un altre més gran, cosa que té molt mèrit. Però això no em sembla pas malament, perquè parlem d’una pel·lícula de Batman, amb la qual es pretén entretenir i poc més, i això ho aconsegueix.\nEstablert qui és qui, hi ha alguna connexió més entre els dolents de la pel·lícula i les figures històriques reals que representen? Ja hem dit que Two-Face traeix a Joker, o sigui, Akechi Mitsuhide traeix a Oda Nobunaga, però ni Joker mor ni la traïció té com a objectiu fer-se amb el poder, perquè Two-Face està aliat amb Gorilla Grodd i és ell qui passa a dirigir el país des d’aquest moment, per la qual cosa aquí la pel·lícula difereix molt de la realitat. A més, poc després Two-Face traeix també a Gorilla Grodd i passa a estar en contra seva, igual que Penguin, Poison Ivy i Deathstroke, lluitant llavors tots contra tots, en un impagable i alhora gratuït moment de castells i ciutats que es converteixen en gegantescos robots al més pur estil de la tradició cinematogràfica japonesa. És curiós que enmig d’aquest combat Gorilla Grodd passa a controlar-los a tots amb el poder de la seva ment i una mica de tecnologia que no vaig arribar a entendre i fa que els robots de cadascun d’ells s’acoblin al seu per a formar un super-mega-ultra robot colossal, la qual cosa podria interpretar-se com que Hideyoshi va unificar a tots els daimyō sota el seu poder. Sona marcià, ho sé, però estem parlant de “Batman Ninja”. Em va agradar especialment –perquè em toca de prop– el moment en què Catwoman suggereix a Bruce Wayne disfressar-se de missioner cristià per a no aixecar sospites, com si la resta del que succeeix en la pel·lícula fos molt habitual. Per dates, hauria de tractar-se d’un missioner jesuïta, encara que l’aspecte sigui molt més semblant a un franciscà, els qui no van arribar al Japó fins a 1593, però tant fa. També està allà, per cert, el majordom de Batman, sense que se’ns arribi a dir com ha anat a petar també al Japó del segle XVI, o potser sí que es diu, però no té sentit igualment.\nEns queda un últim aspecte a analitzar, el motiu pel qual la pel·lícula es diu “Batman Ninja”, i és que resulta que en tot aquest caos hi ha també un clan ninja que des de temps immemorials té una profecia que diu que un dia arribaria un home ratpenat estranger i que ells han de ser els seus vassalls. O una cosa així, a saber. I res, com que Batman no pot recórrer a la majoria de les seves andromines tecnològiques perquè al Japó de l’època no hi havia ni GPS ni wifi ni un trist endoll on carregar el mòbil, doncs llavors recorre a aquests batninjes, que també tenen un arsenal d’aparells igual d’efectius però fets amb bambú, tots amb el seu logotip del ratpenat, per cert. Però aquesta part ja queda fora dels aspectes històrics de la pel·lícula perquè els ninjes són un personatge tan de ficció com el mateix Batman.\nLópez-Vera, Jonathan. “”Batman Ninja”, una anàlisi històrica, o alguna cosa així” a HistoriaJaponesa.com, 2019.\nDídac\tel 21/08/2019 a las 13:15\nActualment s’està emetent a Japó un anime sobre la vida de Nobunaga: “Kochouki: Wakaki Nobunaga”. Particularment m’agrada molt i em faria gràcia saber el seu rigor històric.\nJonathan López-Vera\tel 21/08/2019 a las 17:35\nHola, Dídac, gràcies pel missatge. Doncs sent japonès, segurament estará prou ben documentat, encara que estic segur que el presenten com un sàdic cruel, per variar.


És la proteïna Spike una toxina?\nEstà circulant a Telegram un article en el qual es fan ressò de les declaracions de l'immunòleg Byram Bridle, qui va assegurar a una entrevista en un programa de ràdio canadenca que la proteïna Spike o S que es genera després de la injecció “és una toxina”. És ENGANYÓS. La proteïna S que generen o porten les vacunes no és una toxina, ni implica riscos per la salut un cop la vacuna ha estat inoculada, tot i que sí que és perjudicial quan té lloc una infecció natural de covid-19.\n"El SARS-CoV-2 té una proteïna espícula en la seva superfície. Ara sabem que la proteïna S entra en circulació. Pensem que la proteïna S podia ser una gran diana antigènica; mai vam imaginar que era una toxina. Així que en vacunar la gent, els estem inoculant sense voler una toxina"\nUna toxina és, segons l'Enciclopèdia Britànica, “qualsevol substància verinosa per l'organisme”, és a dir, que és un concepte bastant ampli. A vegades, segueix, “és un terme restringit a elements verinosos produïts de manera espontània per organismes vius (biotoxines)” i que “a més dels verins produïts per microorganismes com a bacteris, dinoflagel·lats i algues, existeixen toxines de fongs (micotoxines), plantes superiors (fitotoxines) i animals (zootoxines)”.\nBasant-nos en aquesta definició, la proteïna S que està situada a la superfície del SARS-CoV-2 ho és, perquè se sap que quan desenvolupem la malaltia de la covid-19, és “la que permet al virus unir-se al receptor situat a la superfície de les cèl·lules humanes (ACE2) i infectar-es”, recorda Adelaida Sarukhan, immunòloga i redactora científica de l'Institut de Salut Global (ISGlobal) de Barcelona. En aquests casos sí que pot haver-hi un descontrol de la proteïna i ser capaç de circular pel torrent sanguini, arribar a altres òrgans i atacar-los.\n“En el context d'una infecció natural, s'ha proposat que fragments solubles de la proteïna Spike alliberats per cèl·lules infectades poden jugar un paper a amplificar la patogénesis de la malaltia en adherir-se al receptor ACE2 en els pulmons”, explica l'experta.\nLa cosa canvia si hem obtingut aquesta proteïna a través de la vacunació: “La proteïna Spike que es produeix com a resultat de la vacunació amb injeccions a base d'ARNm o vectors virals no és soluble, sinó que es queda enganxada a la membrana cel·lular”, assevera Sarukhan. “A més, la seva producció està molt localitzada en l'àrea d'injecció (el braç) i, com la mateixa EMA explica, experiments en ratolins mostren que pràcticament no es detecta proteïna lliure circulant”. És a dir que no, les vacunes estan pensades perquè la proteïna S que es genera després de la injecció en les cèl·lules del nostre cos es quedi adherida a la membrana cel·lular, i que no pugui escapar, i, per tant, no pugui ser un element nociu ni considerar-se una toxina.\nTriar la proteïna S per al desenvolupament de vacunes no va ser casual\nTot i que el moment ‘eureka!’ pot existir en ciència a vegades, la selecció de la proteïna S entre moltes altres que té el coronavirus no va ser casual. Abans que arribés el SARS-CoV-2 van existir el SARS (2002) i el MERS (2012), dues malalties respiratòries causades també per un tipus de coronavirus que van permetre conèixer-los, anticipar-nos i desenvolupar millors estratègies de tractament contra la covid-19: “L'experiència adquirida amb altres coronavirus (SARS, MERS) ja havia indicat que l'aposta més segura de cara a generar una bona immunitat contra un coronavirus era usar la proteïna Spike. Gràcies a això, es va poder avançar tan ràpid amb les vacunes contra el SARS-CoV-2”, resumeix la immunòloga.\nAixò no treu que en un futur vegem vacunes que incloguin “altres proteïnes virals, com la N (nucleocàpside), per augmentar o diversificar la resposta immune”, conclou.\nSón nombrosos els rumors que circulen sobre la proteïna espícula i els seus efectes en l'organisme després d'haver rebut la vacuna, com que es pot transmetre per l'aire, o que és l'origen dels excepcionals casos de trombosis. Totes dues afirmacions són falses.


Escolars | Delta Polet\nOctober 16, 2020 August 22, 2021 Josep Polet PROTOCOLS I ACTIVITATS, TOTES LES PUBLICACIONS DELTAPOLET\nAquesta activitat està orientada perquè els alumnes entenguin i visualitzen que un món sense petroli, nuclears i productes químics és possible.\n–Per fer-ho possible hem dissenyat uns divertits tallers i activitats, recuperant els sabers dels nostres avantpassats de com obtenien ells els recursos, on els nens podran aprendre a cultivar arròs, fer-se una barraca o a caçar amb pals, tot amb les seves pròpies mans\n–Aquestes activitats es poden complementar amb visites a centres interpretatius, passejada amb vaixell, navegació amb barquets de perxar, visita a la desembocadura… Tot depenent del temps de què es disposi.\nEl preu de l’activitat es de 10 € (IVA NO INCÒS)\nSi volem complementar l’activitat, es tendria que afegir el suplement corresponent.\nTEMPS DE TERRA són la gent que estan desenvolupant un projecte agrícola i ramader molt especial a la finca del Cabiscol. Des d’aquest retir natural, poblat d’animals i de plantes, pretenen donar al món el fruit del seu treball i de la seva passió, sense presses, sense alteració dels ritmes naturals; respectant el cicle de la vida, una vida que atén amb calma als processos de maduració de les plantes i a les necessitats específiques dels animals. www.tempsdeterra.com\nDELTAPOLET som una empresa familiar de servei de guia i activitats tradicionals, que el 2014 vam rebre el premi a la millor experiència a l’aire lliure de Catalunya, i que durant dècades ens hem dedicat a recuperar i difondre la cultura i tradicions del Delta de l’Ebre.\nJunts hem creat un grup de gent que compartim la mateixa filosofia d’entendre la terra i les seves arrels, especialitzat amb educació ambiental i amb l’objectiu de poder oferir a les escoles jornades que puguin ajudar als alumnes a conèixer millor la nostra terra i els sabers de la seva gent.\nEl que pretenem amb aquesta visita és, de manera divertida, ensenyar i conscienciar als nens de la importància de preservar els sabers dels nostres avantpassats, del respecte cap als animals i la natura, i connectar-los amb la terra que ens dóna els seus fruits.\nAquesta experiència s’adapta a les estacions de l’any:\n.- Especial tardor\n.- Especial hivern\n.- Especial primavera\nPer fer-ho possible, hem dissenyat una jornada que adaptem als diferents cicles d’infantil i de primària amb el següent programa:\n.- Trobada i presentació\n.- Passejada fins al lloc de l’esmorzar\n.- Recorregut d’1 h per la vall per visitar l’hàbitat dels diferents animals i els llocs on la terra ens dóna els seus fruits\n.- 2 divertits tallers de 1/2 hora per a que els nens puguin experimentar amb els seus sentits.\n.-Dinar amb carmanyola o amb servei de restaurant\n.-Meditació i contacontes per conscienciar i connectar amb la natura\n.-Recollida de fruita (aquests només és podrà fer segons la temporada) fins hora de marxar.\n.- Entrada i activitats: 12 eur./nen (21% d’IVA NO INCLÒS)\n.- Dinar a la Vall de cabiscol amb servei de restaurant 7,50 eur./nen, (21% d’IVA NO INCLÒS)\nPer al professorat acompanyat el dinar serà gratuït. Cal confirmar 3 dies abans per preparar al cuiner i altres tasques.\nSi no es vol contractar el servei de restaurant, es pot portar carmanyola i menjar-lo als llocs habilitats per fer-ho.\n-El preu d’aquest servei està ajustat per a què a la finca es puguin mantenir les instal·lacions de manera òptima per poder fer les activitats i per a què els professionals encarregats de l’activitat, puguin rebre unes retribucions ètiques i dignes.\nSom una empresa d’activitats, no som monitors, en tot moment els nens estan a càrrec dels professors o monitors acompanyants.\nLa divisió del grup per fer les activitats serà decisió dels organitzadors, i anirà en funció de la quantitat i condicions dels participants així com altres factors a tenir en compte com la meteorologia, la dieta dels animals, etc.\nDepenen del temps que ens marquen els nois, les circumstàncies pròpies de la vall o factors meteorològics les activitats poden canviar d’ordre, suprimir-se o canviar-se per altres més adequades.\nEn cas de pluja o mal oratge se suprimirà la visita, ja que és a l’aire lliure, i es canviarà per un altre dia\nCal confirmació del nombre de nens 3 dies abans almenys\nLOS SUSTOS Baixada de l’Ebre en Piragues.\nHISTORIA I TRADICIONS\nPROTOCOLS I ACTIVITATS\nTOTES LES PUBLICACIONS DELTAPOLET\nOco, oco, oco… i la casilla de mons iaios.\nLO PAS, del riu, del temps, de la vida…\nJA L’HAN TOMBAT\nUN CRAC…UN CRIT… UNS XISCLES… (Capitol 1)\nLA TEMOR Baixada de l’Ebre en Piragües 1991 3ª ETAPA\nAVENTURES EN FERMIN Parc Natural I\nBaixada de l’Ebre en piragües\tPrimera etapa\nBAIXADA DE L’EBRE


Casals de Joves al Training Course a Islàndia | Espai Casalero\nCasals de Joves al Training Course a Islàndia\n26 set, 2017 Notícies ST\nLa passada setmana dues casaleres es van embarcar en un projecte sobre com utilitzem les joves les xarxes socials, conjuntament amb altres joves de 10 nacionalitats diferents a Laugarvatn, Islàndia.\nMoltes vegades no ens donem el temps suficient per reflexionar sobre això, el ritme accelerat que portem està a un clic de qualsevol informació, de compartir qualsevol noticia, d’establir una comunicació instantània. La tecnologia ha entrat a formar part de la nostra vida tant ràpid que no ens adonem dels problemes o conseqüències que genera. L’objectiu d’aquest seminari, però era veure com podem utilitzar les xarxes al nostre favor, com les podem explotar per a difondre el nostre projecte i arribar al màxim de gent.\nTambé es va parlar de com això pot afectar a les més joves, com es poden crear situacions de cyberbullying i vam treballar sobre el sexting, el qual es va abordar des d’una perspectiva del consentiment deixant clar que “la culpa” mai era de la persona que ho enviava excepte si la persona que ho rebia no ho havia demanat.\nEn general treballem des d’una posició consumista dins del sistema capitalista i ens costa veure que l’ús de les xarxes socials ens exposa i que a l’utilitzar aquestes plataformes venem les nostres dades a les empreses que hi ha al darrera. Es llavors quan ens podem fer la pregunta de: volem promoure i difondre el nostre projecte a aquest preu?


Proposen que l'Orri de les Collades sigui reconegut per la UNESCO - FÒRUM.ad\nProposen que l’Orri de les Collades sigui reconegut per la UNESCO\nOn: 14/04/19 8:00\nL’establiment rural Cal Serni de Calbinyà ha posat en marxa un projecte perquè l’Orri de les Collades, un conjunt de construccions de pedra seca de l’Alt Urgell, sigui declarat Patrimoni de la Humanitat per la UNESCO. Els impulsors argumenten que aquestes estructures constitueixen “una joia d’arquitectura pastoral del segle XVI -XVII a casa nostra” i reflecteixem “l’art de la pedra seca a l’Alt Urgell, amb un conjunt de pleta, cabana i mànega”.\nEn una entrevista a RàdioSeu, el responsable de Cal Serni, Josep Maria Troguet, ha recordat que un orri “és un conjunt de diversos elements, generalment una mànega serpentejada, una cabana o una pleta, o bé la combinació d’alguns d’aquests”. Troguet destaca que aquest conjunt de les Collades, al municipi de les Valls de Valira, té la singularitat que engloba els tres elements junts, i assegura que és l’únic d’aquestes característiques que es coneix a l’Alt Urgell, si bé a Andorra sí que hi ha constància d’un conjunt semblant, el del Cubil (a Encamp), que ara es vol restaurar. De fet, al Principat actualment existeix un centre d’interpretació de la pedra seca, a la Cortinada.\nEn el cas de l’Orri de les Collades, Troguet ha explicat que també havia patit un important procés de degradació, pel pas dels segles. Per això, es va buscar una persona amb experiència en el treball amb pedra seca per trobar les traces originals i restaurar l’estructura. Ara, volen fer una altra passa endavant i han iniciat les diligències per demanar a la UNESCO que reconegui aquest orri com a patrimoni mundial.\nCal Serni és una casa de pagès que va ser construïda al segle XV. És una de les úniques cases-museu habitades de Catalunya, i una altra de les seves singularitats és que s’hi elabora més del 80% dels aliments que es consumeixen dins de la mateixa casa, que alhora és un allotjament rural i un restaurant. Tot l’entorn de la casa és de propietat privada, però en poden gaudir els clients que la visiten. Des del segle XV fins avui la casa ha preservat de manera ininterrompuda una activitat agropecuària que encara conserva.\nPrevious Post: Les paraules lluminoses de Jesús a la Passió


Síndic de Greuges – Portal de la Transparència\nArticle 77 (NOF)\nLa Sindicatura de Greuges de la Universitat de Vic – Universitat Central de Catalunya, aprovada pel Patronat de la FUB en data 12 de juliol de 2012, és l’òrgan encarregat de vetllar pels drets i les llibertats de l’alumnat, el personal docent i investigador i el personal d’administració i serveis davant les actuacions dels diferents òrgans i serveis universitaris, i d’exercir una activitat informativa permanent sobre el funcionament de la Universitat.\nEl síndic o síndica actua amb independència i autonomia respecte a les altres instàncies universitàries. D’acord amb el que estableixen les lleis d’ordenació dels ensenyaments superiors i les Normes d’Organització i Funcionament (NOF) de la Universitat de Vic – Universitat Central de Catalunya.\nAmb aquesta finalitat el síndic o síndica de greuges pot assistir a les reunions dels òrgans de govern de la Universitat amb veu però sense vot.\nEl síndic o síndica de greuges és nomenat pel rector, consultat el Consell de Govern de la UVic-UCC, entre persones de prestigi reconegut sense relació contractual vigent amb la UVic-UCC en el moment del seu nomenament ni durant el mandat. Per fer la proposta, el rector/a durà a terme les consultes pertinents i sotmetrà la proposta a l’aprovació del Patronat de la FUB un cop informat el Claustre universitari.\nEl mandat del síndic o síndica de greuges és de quatre anys, prorrogable una sola vegada per quatre anys més.\nLa Sindicatura de Greuges es regirà pel seu propi reglament, que haurà de ser aprovat pel Consell de Govern de la Universitat.\nInformes anuals de la Sindicatura de Greuges publicats a la pàgina web de la universitat.\nSíndic de Greuges: Alícia Casals Gelpí\n21 desembre 2021, 07:44


La Castanyera i el Marrameu ens visiten! | Escola Montagut\nLa Castanyera i el Marrameu ens visiten!\nEl passat 31 d’octubre a Infantil vam rebre la visita de la Castanyera i d’en Marrameu! La Castanyera no trobava el seu gat… i s’havia amagat al pati de P3 de la nostra escola!\nP5 fa els panelletsPetit Espectacle de Tardor


Koldo Saratxaga i Jabi Salcedo són els noms dels promotors dels projectes K2K emocionando i de gbe-ner elkartea (Construint una nova societat amb un nou estil de relacions). Ambdós han liderat un canvi organitzatiu radical basat en la confiança i la comunicació amb totes les persones que integraven una organització, durant una època convulsa de crisi entre 2008 i 2009, i que ara ens presenten en forma de llibre electrònic, de 120 pàgines i totalment gratuït.\nEl cas de Kizun, S.A. és en realitat un nom fictici per a una història real ocorreguda al País Basc que pretén mostrar com amb il·lusió i confiança, pot assolir-se l 'èxit compartit. El llibre mostra el procés gradual, deliberat i d 'equip que suposa el canvi d 'un model d 'organització de tipus empresarial, amb més de mig segle d 'història i al voltant de 80 empleats cap a un "Nou Estil de Relacions".\nEl éxito fue la confianza és útil per a estudiants, treballadors, autònoms, aturats, directius o empresaris que en qualsevol moment es plantegin un projecte empresarial on es tingui en compte a totes les persones que l 'integren, amb valors com el treball en equip, l 'autogestió, la responsabilitat, la transparència o el compromís, però sobretot, la confiança.\nTags: Lideratge i gestióMotivacióDesenvolupament organitzacionalcas pràcticconfiançaCooperativaeconomia socialemprenedorsèxitgestió del canvillibresvalors organitzatius


Productes de Micu Micu\nManteta reversible de cactus beix per a nadó de punt d'alta qualitat, fabricat de forma artesanal a Barcelona.\nManteta reversible de guineus per a nadó de punt d'alta qualitat, fabricat de forma artesanal a Barcelona.\nManteta reversible de zig zag ocre per a nadó de punt d'alta qualitat, fabricat de forma artesanal a Barcelona.\nManteta reversible de zig zag gris per a nadó de punt d'alta qualitat, fabricat de forma artesanal a Barcelona.\nManteta reversible de cactus mint per a nadó de punt d'alta qualitat, fabricat de forma artesanal a Barcelona.\nManteta reversible de Hello Word rosa per a nadó de punt d'alta qualitat, fabricat de forma artesanal a Barcelona.\nManteta reversible de Hello Word plomo per a nadó de punt d'alta qualitat, fabricat de forma artesanal a Barcelona.\nManta núvols blaus\nManta de núvols blaus per a bebè de punt realitzada en 100% cotó orgànic d'alta qualitat, fabricat de forma artesanal a Barcelona.\nManta de núvols roses per a bebè de punt realitzada en 100% cotó orgànic d'alta qualitat, fabricat de forma artesanal a Barcelona.\nManteta reversible d'estrelles texà per a nadó de punt d'alta qualitat, fabricat de forma artesanal a Barcelona.\nManteta reversible de miffy granat per a nadó de punt d'alta qualitat, fabricat de forma artesanal a Barcelona.


L'alcalde de La Font assisteix a una reunió per valorar l'impacte de l'AVE - Portal de Xàtiva\nL’alcalde de La Font assisteix a una reunió per valorar l’impacte de l’AVE\nS’ha iniciat un pla d’accions entre els municipis que es troben a l’àrea d’influència del nou projecte ferroviari\nEl municipi de Villena va congregar ahir diversos representants d’ajuntaments pertanyents a les comarques valencianes de la Costera i la Vall d’Albaida. També l’Alt i Mitjà Vinalopó, El Alcoià i el Comtat, a més de l’Altiplà murcià i localitats manxegues limítrofs amb la província d’Alacant.\nL’objectiu d’aquesta reunió, en la qual es trobaven l‘alcalde de La Font de la Figuera, Vicent Belda, i el regidor de turisme Vicent Muñoz, ha sigut presentar l’impacte que tindrà l’AVE a la zona de Villena i voltants. D’altra banda, el encontre ha servit per demanar els accessos oportuns per tal de treure més profit a l’AVE i començar un pla d’acció conjunt entre els municipis propers a la parada del tren d’alta velocitat.\nEl portaveu de la Font de la Figuera i regidor de Turisme ha remarcat «la importància d’aprofitar qualsevol oportunitat, com la que ens pot oferir l’estació de l’AVE a Villena, però ha remarcat la importància del millorar el turisme de proximitat. Veig lògic que al mateix temps que s’està realitzant un plantejament general, que es plantege conjuntament una millor connectivitat entre els municipis perifèrics, i açò passa fonamentalment per la millora de les rodalies», ha assenyalat Muñoz. Alhora, ha lamentat que aquesta coordinació supramunicipal no puga portar-se també des de Xàtiva.\nA més, aquests representants intentaran aprofitar l’arribada de l’AVE a Villena amb la finalitat que el turisme de la zona es vega beneficiat d’aquesta nova infraestructura, preparant i millorant les ofertes turístiques, com també es farà des de La Font.\nEs pretén aprofitar l’atractiu del turisme cultural a través de rutes dels vins i valorar oportunitats de negoci en àmbits com l’hostaleria, lloguer de cotxes, hotels, etc. i els possibles aprofitaments de revitalització industrial i econòmica.\nÉs per això que cobra importància el treball de manera conjunta, supramunicipal i supracomarcal, per aprofitar al màxim les possibles ofertes turístiques i paisatgístiques que trobem en aquesta zona. Per aquest motiu, la parada de l’AVE a Villena es valorarà i s’observarà de quina manera pot afectar positiva o negativament els pobles propers.\nL’estudi que tracta l’impacte en la zona, ha estat realitzat pel professor d’Ordenació del Territori i Planificació del Transport de la Universitat d’Alacant, Armando Ortuño Padilla. Els càlculs i procediments desenvolupats conclouen que la nova estació d’alta velocitat a Villena podria tenir una concurrència de 275.000 viatgers anuals. Xifra que podria arribar als 350.000, és a dir, 1000 viatgers diaris, si l’oferta turística de la ciutat de Villena i l’àrea d’influència de l’estació es coordinaren i promocionaren conjuntament.\nEn aquesta reunió també s’han recordat els beneficis del transport ferroviari pels baixos nivells de contaminació que suposa, en comparació amb el transport aeri.\nPublicado el febrero 13, 2013 Autor Portal de XàtivaCategorías Com. Valenciana, Infraestructuras, La Costera, XàtivaEtiquetas ave, figuera, font, impacte, reunio\nAnterior Entrada anterior: Campanya de solidaritat de l’Agrupament Jamboree de Xàtiva\nSiguiente Entrada siguiente: El València participarà al torneig cadet de bàsquet de Genovés


Coneix-nos - Orquestra Simfònica del Vallés\nL’Orquestra Simfònica del Vallès (OSV) portem la música al cor de les persones des del 1987. Descobreix la nostra màgia.\nAquest és el nostre ADN:\nSOM diferents: Som l’única orquestra de Catalunya en què els músics tenim veu per poder decidir el nostre futur. La responsabilitat de compartir la gestió estimula la implicació i el sentit de pertinença.\nSOM eclèctics: La nostra diversitat es tradueix en una programació variada, tant de contingut com de format, destinada a crear experiències úniques per a tot tipus de públics, fins i tot el que encara no ha gaudit mai d’un concert simfònic.\nSOM propers: Som l’orquestra que col·labora amb més solistes i cors del país. Apostem pel talent musical del territori i compartim escenari i temporada amb solistes i formacions que troben en nosaltres un veritable company de viatge.\nSOM compromís: Fem arribar la música al cor de les persones. Com la poesia, l’art, la literatura o la filosofia, la música no és només de qui la fa, sinó de qui la necessita.\nEl nostre projecte es desenvolupa a partir de quatre eixos: Art – Territori – Societat – Empresa\nCada any fem més de 110 concerts de gran format i més de 50 de cambra als que assisteixen més de 90.000 espectadors.\nCol·laborem amb els principals festivals de música del país: Festival Grec de Barcelona, La Mercè, Festival Torroella de Montgrí, Festival de Música de la Cerdanya, Festival Castell de Peralada, Festival Cap Roig, Festival de Pedralbes, Festival Internacional de Música de Cambrils…\nTeixim aliances estratègiques:\nPalau de la Música Catalana: cicle de concerts Simfònics al Palau (15 concerts per temporada) i Nadal al Palau (6 concerts per temporada) i cicle d’Òpera a Catalunya (més de 30 funcions per temporada), en una trentena de poblacions catalanes\nFundació Òpera a Catalunya, de la qual som socis fundadors.\nAjuntament de Sabadell. Cicle de concerts Simfònics a Sabadell (7 concerts per temporada).\nFACT – Factoria Cultural del Centre Cultural Terrassa. Cicle de concerts Simfònics a Terrassa (5-6 concerts per temporada).\nCada temporada arribem a més de 30 poblacions de Catalunya. Hem visitat els principals equipaments culturals i auditoris del país i també petits teatres i espais de cultura.\nFem accessible la música i la cultura a tots els racons:\nEl 80% de la nostra activitat es realitza fora de Barcelona.\nHem recorregut més d’11.000 Km per Catalunya…\nI no ho fem sols: ens acompanyen solistes, directors i cors. El 85% dels quals són catalans.\nPortem la música més enllà dels auditoris: realitzem més de 250 tallers socio-educatius en diferents projectes: música a les presons, escoles de primària, invitació a nous solistes, cantera de músics, assajos oberts per a la gent gran i escoles bressol…\nSom 51 treballadors en plantilla i col·laborem amb més de 300 músics.\nApostem pel talent jove del país: el 80% dels músics col·laboradors són menors de 35 anys i formats a Catalunya.\nCedim espais de la nostra temporada a Vespres d’Arnadí, una formació amb una gran projecció nacional i internacional.\nPromovem aliances amb l’entorn mitjançant més de 30 convenis amb entitats i institucions (empreses, universitats, fundacions, ONG’s, ajuntaments, clubs esportius, etcètera).\nLiderem l’ACOP (Associació d’Orquestres Catalanes) i som membres de l’AEOS (Associació d’Orquestres Simfòniques Espanyoles).\nEstem compromesos amb l’economia social i la participació sectorial, per això formem part de CLADE, Grup Cooperatiu.\nDinamitzem l’entorn econòmic des de la cultura. Som la principal empresa cultural musical que opera en el territori. Generem més d’1.8 M€ d’impacte indirecte estimat. Més de 20 empreses proveïdores depenen de la nostra activitat.\nSom una orquestra responsable. Som la primera de l’Estat espanyol en finançament per recursos propis.\nSom una orquestra sostenible. Rebem el menor percentatge d’ingressos per subvencions del sector.\nMultipliquem per més de 4 cada euro rebut via subvenció. D’aquesta manera aportem valor estalviant recursos públics.\nSom una orquestra compromesa. Destinem més del 2% del pressupost a Programes socials i educatius.\nGerent Òscar Lanuza\nDirecció Finanacera Núria Sales\nComunitat i Territori Martina Ribalta\nResponsable de Comunicació Blanca de Carreras\nDirecció Tècnica Oriol Marcos\nÀrea Tècnica David Sanatamaria\nArxiu Musical Irina Galstian\nEncarregat d’Orquestra Joaquim Giménez\nRegidor d’Orquestra Nil Sarró\nComptabilitat Mari Cruz Chica\nComunicació Maite Sabalete\nPresident i Viola Jordi Cos\nViola i Consellera Lynn Barton\nContrabaix i Conseller Joan Collell\nTrompeta i Conseller Carlos Megías\nTrombó i Conseller Paco Palasí\nConsellera Núria Sales\nL’OSV és un model de gestió únic a Espanya basat en què els músics i els treballadors són propietaris de l'empresa.\nEntenem la música com a vehicle de transformació de les societats.


Gestió del temps del migdia - Sant Pere de Ribes\nGestió del temps del migdia/\nAquest curs 2021-2022 s’ha posat en marxa, des del Pla Educatiu d’Entorn un nou projecte formatiu per a la gestió de l’espai del migdia als centres educatius de Sant Pere de Ribes.\nÉs un projecte que neix arrel de la detecció, per part de les direccions i de les AFA/AMPA dels centres, d’un augment del la conflictivitat en l’espai del migdia.\nDes del Pla Educatiu d’Entorn es va considerar important acompanyar als equips de monitors de menjador, en la tasca important de poder transmetre hàbits i valors als infants en un moment del dia en el qual estan relaxats fora de l’horari lectiu.\nPosar en valor la seva tasca educativa, dotant-los d’un seguit d’eines per fomentar les seves potencialitats com a professionals i que tinguin més recursos per gestionar el rol tan important d’educar als infants en l’espai del migdia (incloent-hi el moment de l’àpat i el del lleure).\nAl llarg de sis tallers, on hi hagut una part teòrica i una dinàmica de grup, els hem acompanyat en la gestió dels conflictes sorgits tant entre professionals, entre professionals i infants, com entre infants, promovent la participació i la convivència dels infants durant l’estona del migdia.\nQuè s’ha treballat:\nL’adquisició d’eines de resolució de conflictes, comunicació assertiva i escolta activa per gestionar tant conflictes entre l’equip professionals com entre infants.\nCom desenvolupar hàbits i tècniques de treball en equip de forma cooperativa, i gestió de la frustració, per tal de trobar suport entre iguals en el dia a dia.\nCom potenciar consciència de la importància de l’Educació Emocional en adults i infants per tal de fomentar l’autoconsciència, l’empatia, l’autocura i la cura de companys/es i infants.\nCom adquirir eines i protocols de prevenció i actuació davant l’Assetjament (Bullying) durant l’espai del migdia.


Comunicat de l’Ajuntament de Cambrils sobre el concurs públic de les guinguetes de les platges | Tots21 | Notícies de Tarragona, Reus, Tarragonés i Baix Camp\nFaçana de l’Ajuntament de Cambrils. Foto: Revista de Cambrils\nEn relació a les declaracions en la roda de premsa de l’Associació de Xiringuitos de Cambrils de data 29 de juliol de 2021, l’Ajuntament de Cambrils vol aclarir els següents aspectes:\nL’Ajuntament de Cambrils ha donat informació sobre el concurs públic, garantint el compliment dels principis legals, pel que fa a la no-discriminació i igualtat de tracte entre els licitadors.\nTots els actuals titulars de guinguetes són coneixedors de la necessitat jurídica de regularitzar aquest tipus d’instal·lacions. Calia licitar aquestes instal·lacions garantint la lliure concurrència i per tal d’evitar un possible monopoli, s’ha limitat la presentació d’ofertes a un màxim de 3 lots per persona licitadora.\nEl projecte segueix la normativa vigent en matèria de costes i de protecció i ordenació del litoral, que estableix les superfícies màximes d’aquestes instal·lacions, així com la distància entre elles i altres característiques referents a la distribució dels usos i serveis.\nEl termini de l’adjudicació s’ha establert en quatre anys, que és el màxim que permet la Llei 8/2020, de 30 de juliol, de protecció i ordenació del Litoral, que en el seu article 11.g) fixa el termini de vigència de les autoritzacions que es puguin atorgar i de l’explotació dels serveis de temporada que es puguin adjudicar, que no pot excedir els quatre anys.\nLes noves condicions econòmiques corresponen a l’actualització de l’import del cànon municipal amb preus actuals de mercat. El motiu de l’increment respecte les condicions actuals és que feia molts anys que no s’havien actualitzat els imports i estaven fora dels cànons que es paguen actualment per aquest tipus d’instal·lacions. A tall d’exemple, el cost del cànon de les guinguetes de poblacions properes com Salou, Tarragona o Torredembarra és similar o superior al que s’ha fixat a Cambrils.\nEn aquest sentit, l’Ajuntament de Cambrils vol posar de manifest que, per segon any consecutiu, ha derogat, en l’Ordenança Fiscal 16 (epígraf L), la taxa d’utilització privativa dels béns de domini públic per la prestació de serveis de temporada a les platges i zona marítimterrestre, cosa que significa que han estat dos anys sense pagar aquesta taxa a l’Ajuntament. A més, va sol·licitar expressament al Ministeri per a la Transició Ecològica i el Repte Demogràfic el prorrateig del cànon d’ocupació i aprofitament del domini públic marítimterrestre.\nPel que fa al cost de les guinguetes que s’indica en el Projecte executiu, és un càlcul de l’import màxim, el qual està subjecte a les rebaixes de mercat en la negociació dels adjudicataris amb els proveïdors, així com a la possibilitat de desgravar-se l’IVA del 21%. Per tant, el cost final de les guinguetes serà el que cada adjudicatari pacti amb el seu proveïdor, i es presumeix força inferior a l’import màxim establert al Projecte.\nQuant al disseny de les guinguetes, el Projecte contempla diferents tipologies de guinguetes que comparteixen unes característiques comunes i que es poden executar a través de qualsevol proveïdor. Tanmateix cada licitador podrà imprimir la seva marca personal en el disseny de la guingueta a través de la proposta d’interiorisme (retolació, mobiliari, colors escollits en els materials, etc.) que a més es puntua com a criteri de valoració. Per tant, la singularitat de les guinguetes està garantida però mantenint uns estàndards mínims de qualitat.\nL’atorgament de les autoritzacions s’ha establert en base a l’establiment d’uns criteris de valoració de les ofertes que garanteixin els principis d’objectivitat establerts a la legislació patrimonial reguladora de l’autortizació, s’han formulat de manera objectiva, amb ple respecte als principis d’igualtat, no-discriminació, transparència i proporcionalitat, i no han de conferir a l’òrgan de contractació una llibertat de decisió il·limitada.\nL’Ajuntament vol posar en valor l’esforç realitzat per regularitzar la situació de les guinguetes i treure el concurs amb la màxima anticipació possible perquè les platges comptin amb aquest servei el proper estiu.\nDesprés de la reunió entre l’Alcaldessa de Cambrils, Camí Mendoza, els portaveus del govern i tinents d’alcalde, Lluís Abella i Oliver Klein, amb l’Associació de Xiringuitos de Cambrils, el govern municipal ha acordat ampliar el termini de presentació d’ofertes fins el dia 16 d’agost, a les 23h59, per facilitar al màxim la concurrència de totes les persones interessades.


50 Dòlar dels Estats Units per NOK\n50 USD per NOK - Dòlar dels Estats Units to Corona noruega convertidor de divises\nEl nostre Dòlar dels Estats Units a Corona noruega convertidor està actualitzat amb els tipus de canvi de 27.10.2021. Introduïu qualsevol quantitat que vulgueu convertir a la casella a l'esquerra de Dòlar dels Estats Units. Utilitzeu les "Monedes d'intercanvi" -Button per fer Corona noruega la moneda predeterminada. Feu clic a Corona noruega o Dòlar dels Estats Units per convertir entre aquesta moneda i totes les altres monedes.\nTipus de canvi actualitzat: 27.10.2021 19:02\n419,59921 NOK (kr)\nDòlar dels Estats Units curs per Corona noruega = 8,39\nHeu seleccionat la moneda font USD i la moneda objectiu Corona noruega amb un import de 50 USD. Podeu triar els tipus de canvi de les dues llistes per a més de 160 monedes internacionals. Els tipus de canvi s’actualitzen a intervals regulars i es presenten en forma tabular per a quantitats habituals. També podeu veure els tipus de canvi històrics d’altres visitants.\nLa Dòlar dels Estats Units és la moneda en Timor Oriental, Equador, el Salvador, Illes Marshall, Micronèsia, Palau, Estats Units, Zimbabwe. La Corona noruega és la moneda en Noruega. El símbol per USD és $. El símbol per NOK és kr. El tipus de canvi del Dòlar dels Estats Units es va actualitzar per última vegada el Oktober 27, 2021. El tipus de canvi de la Corona noruega es va actualitzar per última vegada a Oktober 27, 2021. El factor de conversió USD té 5 dígits significatius. El factor de conversió NOK té 5 dígits significatius.\ntipus de canvi Dòlar dels Estats Units per Corona noruega = 8,39.


Tast de vins al Castell, sortida Ronda Croquis i espectacle familiar a Sant Joan les Fonts – elgarrotxi.cat\nSeguint amb el programa cultural “Viu la Primavera” arriben tres activitats ben diverses obertes al públic en general\nL’Ajuntament de Sant Joan les Fonts acollirà tres esdeveniments del programa Viu la Primavera el proper cap de setmana del 12 al 14 d’abril.\nEn aquesta ocasió, un tast de vins al Castell de Juvinyà, amb un preu d’entrada 15€. Concretament, el divendres 12 a dos quarts de nou del vespre, amb Carles Xuriguera es farà el primer dels tastos programats. Un tast de vins del celler ‘Mas Patiràs’. El preu d’entrada inclou una ampolla de vi de regal. Cal adquirir les entrades amb antel·lació a l’Oficina de Turisme de Sant Joan les Fonts o a la botiga gourmet Can Batet d’Olot.\nDes de l’Àrea de Turisme i Promoció proposen una de les activitats relacionades amb la ruta Ronda Croquis i el Parc de les Olors el proper dissabte 13 d’abril a les dotze del migdia. L’acte es titula “Dibuixem els rosers del Monestir” a càrrec de Miquel Alari. Tothom pot portar el seu propi material de pintura i dibuix. L’activitat és gratuïta i requereix inscripció prèvia a l’Oficina de Turisme.\nEl mateix dissabte a les cic de la tarda tindrà lloc l’actuació familiar, protagonitzat per Teia Moner, anomenat “Tròpic”. Un espectacle de teatre i màgia per a tots els públics. El preu d’entrada són 3€ i es poden adquirir a l’Ajuntament de Sant Joan les Fonts o l’Oficina de Turisme del municipi.\nLes properes activitats que segueixen amb el programa serà el contacontes amb Clarart Espectacles, el Concurs de pintra ràpida i dibuix de la Festa del Roser o un tast de gintònics a càrrec de Liquid Club.


El Consell de Barri aprova rebatejar el Sociosanitari com Centre 1 d’octubre | elCugatenc\nEl Consell de Barri aprova rebatejar el Sociosanitari com Centre 1 d’octubre\nTotes les entitats que han assistit a la darrera reunió del Consell de Barri de la Floresta, celebrada el dimecres a la tarda, han votat a favor de canviar el nom del Centre Sociosanitari per Centre 1 d’octubre en record i homenatge a la jornada del referèndum. La decisió arriba en un bon moment per a l’espai ja que tot just es liciten les obres que permetran fer el tancament de la planta baixa per crear una nova estança per a l’Espai Jove, actualment en la provisionalitat al mateix edifici.\nAquesta ha estat la decisió més important d’un Consell que ha tingut molt d’informació d’actes propers, com els organitzats per la comissió de patrimoni i memòria pel centenari del barri. Aquest afer també ha portat una mica de debat ja que alguns veïns han demanat que quedi clar que els actes del centenari, que coincideixen amb els 100 anys de la creació de l’Associació de Veïns i Propietaris de la Floresta - Pearson, va més enllà de l’efemèride i d’activitats fetes per aquesta entitat. La comissió, però, ha esclarit que les propostes són una aposta col·lectiva.\nSi bé, hi ha una activitat que no se sap si es podrà celebrar. Es tracta de la inauguració de la reanomenada plaça del doctor Olivella, que s’hauria de fer a l’abril. L’inici del període electoral de cara a les municipals del maig impediria fer una inauguració i més encara la presència de polítics. Els veïns posen l’interrogant i esperen una resposta, tot esperant que tard o d’hora es pugui fer l’acte i que hi pugui acudir la filla del doctor, que actualment viu al Canadà.\nEl gran punt de queixa veïnal ha estat els problemes en l’entrega de correu postal. La presidenta del Consell, Núria Gibert, explica que ha demanat explicacions al govern però no ha obtingut resposta abans de la trobada amb els veïns. Els problemes són persistents i l’únic que s’ha informat és que hi ha carters nous que no es coneixen el barri. Espera una resposta més àmplia i, sobretot, una solució davant els retards en l’entrega del correu.\nEl darrer punt de debat i seguiment ha estat la seguretat ciutadana. Juan Merino, de l’Espai +60, explica que hi ha veïns que no veuen amb bons ulls la possible instal·lació de càmeres de detecció de matrícules a diversos punts de la Floresta. De fet, alguns assistents han preguntat la ubicació però encara no s’ha donat a conèixer. També s’ha demanat la solució definitiva per a la zona de Pollancres, amb la instal·lació de càmeres i el tancament definitiu de la tanca dels Ferrocarrils.\nEl Casal de Joves de La Floresta s’inaugurarà aquest mes\nEl projecte s’està acabant de perfilar amb l’Ajuntament, però l’espai juvenil s’inaugurarà aquest mes de novembre i s’instal·larà de manera provisional a l’edifici on hi ha l’escola bressol La Mimosa. La idea veu la llum després que es presentés per primer cop el maig passat.


Dansa moderna a Terrassa | Ball Vallès\nDansa moderna, clàssica i ballet a Terrassa\nClasses de dansa moderna, clàssica i ballet a Terrassa\nT'agrada la dansa moderna? Si vols aprendre aquesta disciplina posa't en contacte amb nosaltres\nA Ball Vallès impartim la dansa en tots els seus vessants, tant la part clàssica, com moderna i ballet. Es tracta d'una activitat dirigida a tot tipus de persones, de totes les edats i nivells.\nLa nostra professora, Elena, és l'encarregada d'impartir aquestes classes. Elena forma part de la nostra plantilla des de l'any 2003.


Observada una supergegant vermella just abans que exploti\nEstrella de la mort: En una primícia còsmica, els científics observen una supergegant vermella just abans que exploti.\n"Això suposa un gran avenç en la nostra comprensió del que fan els estels massius moments abans de morir".\nPer als científics és molt més fàcil veure les desordenades seqüeles de les\nexplosions estel·lars que veure el preludi del drama. Crèdit: Space.com\nPerò, finalment, els astrònoms van aconseguir observar una estrella gegant vermella just en el moment en què "es va convertir en supernova", com s'anomena les estrelles que exploten. Utilitzant un telescopi a Hawaii, un equip de científics va reunir observacions d'una estrella supergegant vermella a l'estiu de 2020. Al setembre, aquesta mateixa estrella va morir en una supernova anomenada (SN) 2020tlf, una explosió que els membres de l'equip van qualificar com "una de les supernoves més intrigants" del seu tipus.\n"Es tracta d'un gran avenç en la nostra comprensió del que fan les estrelles massives moments abans de morir", va dir Wynn Jacobson-Galán, becari de recerca de postgrau de la Fundació Nacional de Ciències de la Universitat de Califòrnia Berkeley i autor principal de un nou estudi que informa dels resultats, en un comunicat de l'Observatori Keck, on l'equip va recollir les observacions. "Per primera vegada, hem observat l'explosió d'una estrella supergegant vermella!"\nPodeu accedir a una gran col·lecció d'imatges de supernoves, fent un clic aquí.\nClic per engrandir. Recreació artística d'una estrella supergegant vermella el darrer any abans\nde la seva explosió. (Crèdit: W. M. Keck Observatory/Adam Makarenko)\nL'estrella que va explotar era una supergegant vermella que contenia unes 10 vegades la massa del Sol i estava situada a uns 120 milions d'anys llum de la Terra a la galàxia NGC 5731, segons el comunicat.\nA la nova investigació, els astrònoms van reunir les observacions de la regió que inclou la supernova des d'una gran quantitat de telescopis, començant el gener de 2020 i continuant durant gairebé un any complet després de l'explosió. L'Observatori Swift en òrbita de la NASA, es va unir a la feina després que l'estrella explotés. Juntament amb algunes observacions d'arxiu, tota aquesta informació va donar als científics una idea de com és el veïnat, com es va comportar l'estrella els últims dies i com es va desenvolupar la supernova mateixa.\nPer als astrònoms van ser especialment interessants les observacions de l'estrella realitzades els darrers quatre mesos abans de la supernova, que van mostrar una llum addicional a la zona. Les observacions realitzades fins ara no havien donat cap indici que les supergegants vermelles actuessin de manera diferent abans d'explotar; l'activitat de SN 2020tlf suggereix que en algunes d'aquestes estrelles es podrien penjar banderes vermelles d'avís.\n"És com veure una bomba de rellotgeria", va dir en el mateix comunicat l'autora principal de l'estudi, Raffaella Margutti, astrònoma també de la UC Berkeley. "No havíem confirmat mai una activitat tan violenta en una estrella supergegant vermella moribunda en què veiéssim produir una emissió tan lluminosa, per després col·lapsar i entrar en combustió, fins ara".\nEls astrònoms esperen detectar més supergegants vermelles abans de l'erupció per comprendre millor els darrers dies que condueixen a una supernova.\n"El que més m'entusiasma són totes les noves 'incògnites' que s'han desvetllat amb aquest descobriment", va dir Jacobson-Galán. "Detectar més esdeveniments com SN 2020tlf tindrà un impacte dramàtic en com definim els mesos finals de l'evolució estel·lar, unint observadors i teòrics en la recerca de resoldre el misteri sobre com les estrelles massives passen els darrers moments de les seves vides".\nUn nou estudi es va publicar el dijous 6 de gener de 2022 a The Astrophysical Journal.\nEtiquetes de comentaris: estrelles, Keck, Supergegant vermella, Supernova, Swift-Tuttle, WM Keck\nObservada una supergegant vermella just abans que ...


Marduix planta tallada - 100 grams\n> Herbolari>Plantes Medicinals>Marduix planta tallada - 100 grams\nMarduix planta tallada (Origanum majorana)\nLa mayorama o mejorama és una petita mata de la família de les labiades, prima i fina i d'un color blanquinós a causa dels nombrosos pelets blancs que la cobreixen per complet. Les seves fulles són peciolades, ovals i blanquinoses i les seves flors es reuneixen en espigues terminals densament aglomerades. Els fruits estan constituïts per quatre aquenis ovals i llisos.\nEs cria en determinats països d'Orient, com Pèrsia -d'on és oriunda- encara que no requereix de grans cures, pel que no és difícil veure-la en la nostra Península. Des de fa temps forma part de les plantes que es conreen en els jardins, gràcies al seu agradable aroma.


Strands Hotel/Screes Inn & Micro Brewery Països Wasdale Regne Unit - Ofertes d'hotels amb els MILLORS DESCOMPTES EN LÍNIA\nVeure tots els 7 allotjaments a Països Wasdale.\nCumbria CA20 1ET, Nether Wasdale, Països Wasdale, Regne Unit, CA20 1ET - Excel·lent ubicació - Veure al mapa\nMés informació sobre Strands Hotel/Screes Inn & Micro Brewery\nIdeal tant per a la diversió com per al relax, Strands Hotel/Inn & Micro Brewery es troba a la zona de Nether Wasdale de la ciutat de Països Wasdale. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Països Wasdale. L'hotel ofereix accés a una gran gama de serveis, inclosos magatzem d'equipatge, instal·lacions per a reunions i banquets , restaurant, bar, biblioteca.\nGaudiu de les comoditats d'alta gama com ara calefacció, despertador, aparell de televisió, aparell de televisió LCD/pantalla de plasma, plat de dutxa per tal de relaxar-vos després d'un cansat dia. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com jardí, sala de jocs. Strands Hotel/Inn & Micro Brewery és un lloc ideal d'estada pels viatgers que busquin encant, comfort i facilitat a Països Wasdale.


Centre de Salut de Porto Cristo i el bar del poliesportiu Na Capellera.\nL’Ajuntament posa revistes en català a disposició de la ciutadania: El primer s’ha instal·lat a l’Hospital de Manacor, on Catalina Vadell, i la responsable Bel Andreu, l’han volgut conèixer de primera mà\nLes temàtiques d’aquestes revistes són molt variades; n’hi ha bastantes infantils i juvenils, però també de gastronomia, música, esports, agricultura, viatges, moda, cultura popular, història, salut, pesca.\nAGENCIA MANACORNOTICIAS 15/03/2019 - 09:23:00\nReporter Doc, Tiro-Liro, D’estil, Enderrock, Viure en Família i Pesca d’Illes. L’Ajuntament agraeix la col·laboració i la bona predisposició dels tres centres on s’inicia aquest projecte: l’Hospital de Manacor.\nL’Ajuntament posa revistes en català a disposició de la ciutadania amb el projecte «Llegeix, t’agradarà!». El Servei Lingüístic ha instal·lat el primer revister a l’Hospital de Manacor. L’Ajuntament de Manacor, a través del Servei Lingüístic municipal, inicia aquest mes de març el projecte «Llegeix, t’agradarà!». Es tracta d’una actuació de sensibilització en l’àmbit del lleure , que consisteix a posar a l’abast de la població manacorina revistes en català, en tres expositors situats a centres públics. El primer s’ha instal·lat a l’Hospital de Manacor, on la gerent del centre, Catalina Vadell, i la responsable del Servei Lingüístic, Bel Andreu, l’han volgut conèixer de primera mà.\nA més ben aviat una gran selecció de revistes estarà disponible també al poliesportiu Na Capellera i al Centre de Salut de Porto Cristo. Amb aquesta actuació “es persegueix un doble objectiu: per una banda, fomentar la lectura en general i el consum de revistes en català; i per una altra banda, donar a conèixer un gran nombre de publicacions periòdiques que s’editen en català, o sigui, fer visible la presència de la llengua catalana en l’àmbit del lleure”, expliquen des del Servei Lingüístic.\nConcretament es tracta d’aquests títols: Agrocultura, Entreacte, Mètode, Dones, l’Avenç, Caramella, Cinegeticat, Fosbury, Cuina, Descobrir, Sàpiens, Camacuc, Cavall Fort, Cucafera, El Tatano, Petit Sàpiens, Piu-Piu.\nLa majoria de les revistes que s’ofereixen en els expositors, perquè tothom les pugui consultar, difícilment es troben en les papereries i estancs de Manacor. De moment, a cada revister del projecte «Llegeix, t’agradarà!» s’hi pot trobar un total de 23 títols diferents, però «no es descarta la possibilitat, amb el temps, d’anar fent una selecció de publicacions en funció de cada centre; no fa falta que hi hagi exactament la mateixa oferta si es detecten interessos diferents a cada lloc», ha afirmat la tècnica del Servei Lingüístic, Isabel Andreu.\nLes temàtiques d’aquestes revistes són molt variades; n’hi ha bastantes infantils i juvenils, però també de gastronomia, música, esports, agricultura, viatges, moda, cultura popular, història, salut, pesca, etc. Concretament es tracta d’aquests títols: Agrocultura, Entreacte, Mètode, Dones, l’Avenç, Caramella, Cinegeticat, Fosbury, Cuina, Descobrir, Sàpiens, Camacuc, Cavall Fort, Cucafera, El Tatano, Petit Sàpiens, Piu-Piu, Reporter Doc, Tiro-Liro, D’estil, Enderrock, Viure en Família i Pesca d’Illes. L’Ajuntament agraeix la col·laboració i la bona predisposició dels tres centres on s’inicia aquest projecte: l’Hospital de Manacor, el Centre de Salut de Porto Cristo i el bar del poliesportiu Na Capellera.\nPedro Bestard: “no se puede dejar el Turismo en manos de los iluminados del Pacto, nos quieren llevar al paleolítico”\nEl debate del Teatro Municipal de Manacor no defraudó a las hinchadas políticas aplauden a rabiar cada intervención de "su" candidato/a\nVOX BALEARES SE COMPROMETE ANTE NOTARIO A DEROGAR TODA LA NORMATIVA CATALANISTA Y A ACABAR CON EL ADOCTRINAMIENTO EN LAS AULAS\nLlorenç Galmés: “Donarem més do-blers als ajuntaments per a que pu-guin millorar els camins rurals”\nVirgilio Moreno proposa un concurs d’idees per impulsar la Gran Via com a eix cívic i comercial de la ciutat\nForo Baleares critica la actitud de Pablo Iglesias con Amancio Ortega por sus donaciones a la sanidad pública española\nConvent organis festival Maanacor: Fa uns anys que els alumnes de composició de Xavier Gelabert ofereixen un concert. Dia 25 de maig a les 12 hores, i es repetirà el concert a les 20h\nSe debería ampliar al centro de salud de Manacor. También a las bibliotecas de Manacor y Porto Cristo. Y no deberíamos olvidarnos del castellano , que también es lengua oficial de esta Comunidad Autonoma\nQuina pesadilla amb es català des....


L’Institut Valencià d’Art Modern lamenta la mort de Tomàs Llorens | Valencia Extra\nEl museu destaca la seua gestió al capdavant de la institució i el llegat que deixa en la col·lecció\nL’IVAM lamenta profundament la pèrdua de Tomàs Llorens, vinculat al museu des de la seua fundació, i destaca la seua gran labor com a docent, investigador i gestor cultural.\nAixí mateix, l’Institut Valencià d’Art Modern trasllada les seues condolences a la seua família i amistats.\nPer a Núria Enguita, directora de l’IVAM, “la història de l’IVAM està vinculada estretament a Tomàs Llorens des que era només una idea, molt abans que el Centre Julio González obrira les seues portes. Va ser-ne impulsor, fundador i primer director. Les propostes per a la col·lecció del museu constitueixen una herència imponent per a futures generacions de valencians i valencianes, un patrimoni artístic d’un valor incalculable”.\n“Al costat de Vicent Todolí, Tomàs Llorens va establir les bases del que hui és l’IVAM, un museu valencià de referència del qual hui podem sentir-nos orgullosos i orgulloses. La seua figura va ser una peça clau per a la seua creació. Entre altres coses, gràcies a la seua gestió devem l’imponent llegat de Julio González. És, sens dubte, un dia trist per al món de la cultura”.


LA FOTO DEL MES: 9 de juny, diada internacional dels arxius\nLa fotografia que mostrem formava part d’una exposició que va tindre lloc amb motiu de la inauguració de l’Arxiu Històric de la ciutat (AHG), l’any 1994. El seu autor, Juantxo Ribes Quiles, és màster en fotografia per la Universitat de Nottingham i s’ha llaurat un gran prestigi com a fotògraf de premsa i creatiu. A la fototeca de l’AHG, es conserven nombroses imatges seues, moltes d’elles procedents dels gabinets de premsa municipals.\nEls llibres racionals són llibres de comptes, els quals eren elaborats per un càrrec propi del consell de la vila a l’època foral. Salvant les distàncies, jugava un paper semblant a l’actual interventor, ço és, controlava els pagaments i cobraments municipals, però sense tocar el numerari, funció que corresponia al clavari o depositari. La seua informació és molt útil per documentar tota mena de temes i és molt utilitzada pels historiadors.\nEls arxius poden semblar, de vegades, llunyans o qüestió d’investigadors especialitzats en el passat, però també ens són directament útils quan hem de consultar, per exemple, els plànols de la casa on vivim o certificar el nostre empadronament personal; o bé comprovar que els nostres pares o avis vivien a Gandia fa 10, 50 ó 100 anys. Els documents conservats als arxius són garantia d’informació veraç i la possibilitat de consultar-los constitueix un dels nostres drets democràtics fonamentals reconegut en l’article 105.b de la Constitució Espanyola, que està en procés de ser regulat per una nova llei.\nSignatura: AHCG, CA-1873_0035\nFoto del mes-Juny 2012


Publicat a 27 març, 2017 20 setembre, 2017 per Erra\nEls propers 7-8-9 d’abril torna el Mercat del Ram de Vic. Exhibicions ramaderes, productes agrícoles i un munt d’activitats, les trobareu a l’edició d’enguany. Erra hi participa un any més. Ens trobareu dins el Recinte Firal El Sucre, en un format renovat a l’apartat de la Casa de Pagès. Us hi esperem!\nIl·lusions a taula – nit solidària del ROTARY CLUB VIC en benefici d’ADFO


Publicat el 20.10.16\nSituació: Av. Mossèn Parramòn 1 08228 Les Fonts de Terrassa\nData finalització: Juny 2016\nEl Club de Tennis Les Fonts fundat l’any 1956 ocupa un espai de 5.931 m2. Disposa d’un parell de pistes de frontenis, dues de pàdel, una pista de tenis i una pista de futbol sala, piscina descoberta i restaurant\nSol·licitud Llicència d’obra\nTramitar la Llicència d’obra per la construcció de les pistes de pàdel.\nAdequació de la instal·lació elèctrica\nS'ha confeccionat el projecte d’adequació de la instal·lació elèctrica i s'ha tramitat la seva inscripció segons la instrucció 1/2015 de la Generalitat de Catalunya i la Llei 9/2014.\nComunicació de l’activitat\nPer tal de tramitar la comunicació de l’activitat a l’Ajuntament de Terrassa ha calgut\nTramitar la DOCUMENTACIÓ TÈCNICA DE PREVENCIÓ I SEGURETAT EN MATÈRIA D’INCENDIS fins l'obtenció del Certificat favorable amb l'acta de comprovació i prevenció i seguretat en cas d’incendi per part d’una EIC.\nAdaptar l’accessibilitat amb la construcció d’un nou lavabo adaptat\nS’ha instal·lat suport de plaques solars per l’escalfament de l’Aigua calenta sanitària en la zona de vestidors\nS’ha adequat les instal·lacions de la piscina per complir l'ordenança en vigor\nS'ha adequat la cuina i s'han modificat les sortides de la zona restaurant\nS'ha ignifugat la estructura metàl·lica de l'edifici xalet i del magatzem annex a la pista de tenis.\nRestaurant SABOR MI SUSHI (CC Màgic BADALONA)\nSituació: CC Màgic BADALONA local A11b (C/ Concordia nº 1)\nNom comercial: SABOR MI SUSHI\nEl local disposa de 120 metres quadrats i 30 de terrassa i es troba dins de les instal·lacions del Centre comercial Màgic BADALONA.\nGestions i enllaç tècnic amb el centre comercial\nS'ha tramitat i gestionat la documentació necessària requerida per el centre comercial, tal com la tramitació de la llicència d'obres i la coordinació de Seguretat i Salut.\nS'ha realitzat la direcció de l'obra amb especial cura en el compliment de les normes tècniques exigides per el centre comercial.\nS'ha instal·lat doble xarxa de ruixadors i detectors connectats al sistema general del centre.\nExtinció automàtica a les campanes\nMegafonia connectada al sistema d'avisos general\nClimatització alimentada per la xarxa pròpia del centre\nProducció d'aigua calenta sanitària mitjançant l'aprofitament de l'aigua calenta de les plaques solars\nInstal·lació de gas, ventilacions i sistema automàtic de tancament de l'alimentació general.\nEn tractar-se d'un local de pública concurrència es requeria la redacció del projecte i visita prèvia per part de una EAC. Per tant es va realitzar el projecte, el seguiment de l'execució i es va tramitar la legalització.\nComunicació d'obertura de l'activitat\nEs tracta d’una activitat recreativa. S'ha tramitat la comunicació davant de l'ajuntament.\nLocal de lloguer per a festes privades\nPublicat el 20.4.15\nSituació: C/ Bruc 77 08203 SABADELL\nData: Febrer del 2015\nNom comercial: PARK & PARTY\nAspecte previ de la nau\nEls promotors buscaven un local en una zona admesa i en la qual fos possible la separació de dos ambients diferents, amb les dimensions adequades per poder instal·lar-hi un inflable, un mini camp de futbol i una piscina de boles. Es tracta d'un local de 320 metres quadrats situat en una nau industrial\nAssessorament en la cerca del local\nS'ha assessorat en la idoneïtat i possibilitats dels diferents locals visitats.\nProjecte, tramitació de la llicència d'obres i direcció d'obra\nS'ha realitzat el projecte d'obra establint la correcte ubicació dels lavabos, zones comunes, entrades i sortides d'emergència, instal·lacions d'aigua, electricitat i climatització. S'ha tramitat i gestionat la documentació necessària per la sol·licitud de llicència d'obres menors i el pagament de la taxa corresponent justificant el cost real de l'obra a executar per minimitzar l'import de la taxa.\nS'ha realitzat la direcció de l'obra i coordinat els diferents industrials.\nEs tracta d’una activitat recreativa. S'ha tramitat la comunicació prèvia d'obertura.\nMini camp de futbol\nPERRUQUERIA A BARCELONA\nPublicat el 27.3.15\nSituació: Carrer Sant Pere Més Baix, (Ciutat Vella) BARCELONA\nData: Setembre-Desembre 2014\nNom comercial: BETH'S HAIR, SALON STORE\nEs tractava d’adequar un local de 90 m2 situat en planta Baixa d’un bloc d’habitatges que havia estat una botiga de roba. L’antiga activitat disposava d’un aparador i una persiana que ocupava 30 cm de la via pública i no complia les normes de paisatge urbà de la zona Calia condicionar el local per a instal∙lar‐hi una activitat de perruqueria, així com restaurar la façana al seu estat original en concordança a les normes del paisatge urbà de Barcelona\nSol·licitud Informe Previ del Servei de Patrimoni\nEl emplaçament de les obres estava inclòs al catàleg de patrimoni amb nivell de protecció individual C (Edificis urbanísticament protegits i en un entorn o conjunt protegit).\nPrevi a la sol·licitud de llicència d'obres calia obtenir l'informe favorable del Departament de patrimoni arquitectònic històric i artístic\nLes obres indicades estaven sotmeses al règim de Comunicat Diferit.\nVa caldre sol·licitar el Certificat Idoneïtat Tècnica i tramitar la Llicència a l'Ajuntament de Barcelona\nEn tractar-se d'un local de pública concurrència es requeria la redacció del projecte i visita prèvia per part de una EAC. PEr tant es va realitzar el projecte, el següiment de l'execució i es va tramitar la legalització.\nEs tracta d’una activitat no alimentaria inclosa a l'annex III.3,i sotmesa al tràmit de Comunicació prèvia al inici d'activitat sense projecte tècnic.\nSuport en la tramitació dels ajuts a la rehabilitació\nEn reformar-se la façana es va donar suport en la tramitació de la documentació necessària per l'obtenció d'ajuts a la rehabilitació\nAspecte a l'inici de les obres\nMuseo CBF Experience\nPublicat el 2.2.15\nUbicació: C/ Río de Janeiro (Brasil)\nClient: Mediapro Exhibitions\nDates : Gener-Febrer 2014\nCoordinació en fase de projecte museogràfic\nEn motiu de la cel•lebració del mundial de futbol del Brasil 2014, La empresa Mediapro Exhibitions va dissenyar i produir el museu de la confederació brasilenya de futbol en un espai de 1.500 metres quadrats.\nA DELTA Enginyers vàrem encarregar-nos de coordinar en fase de projecte els treballs dels diferents agents que hi varen intervenir.\nEs va haver de coordinar el projecte museogràfic, la il•luminació, els aparells audiovisuals i l’acondicionament acústic aspectes, tots ells, realitzats per diferents empreses des de Barcelona amb les obres de reforma i climatització de l’espai executades i projectades des de Brasil.\nReforma d'un local destinat a festes infantils\nPublicat el 19.9.14\nUbicació: C/ Can Mates, 12 – SANT CUGAT DEL VALLÉS\nData finalització: Juny 2014\nNom comercial: La Festa Viatgera\nEs tractava de muntar l'activitat en una planta altell accessible a través d'una escala. Calia sol·licitar l'eximent d'haver d'instal·lar un elevador per l'accés de minusvàlids en base al cost desmesurat del mateix comparat amb la inversió requerida per adequar el local.\nEs va confeccionar el projecte executiu d'obra incloent l'aïllament de les estructures metàl·liques, l'aïllament acústic i les instal·lacions.\nConfecció i tramitació del projecte de baixa tensió, sol·licitud de la vista de control inicial.\nSol·licitud del permís d'activitats\nS'ha realitzat la comunicació prèvia d'activitat i s'ha gestionat la visita del tècnic municipal per tal d'obtindre l'acta de control definitiva.\nConcessionari amb taller d'automòbils A Sant Cugat del Vallès\nPublicat el 13.5.14\nUbicació: Avinguda Corts Catalanes nº 2 – SANT CUGAT DEL VALLÉS\nCaracterístiques: Taller en local en planta Soterrani de 571 m2 i Zona venda en Planta Baixa de superfície 598 m2\nData finalització: Setembre 2013\nConfecció i tramitació dels projectes d’instal·lacions de climatització, ventilació, baixa tensió, contraincendis, Il·luminació,xarxa de Veu i Dades, lampisteria i Sanejament\nSeguiment, legalització de les instal·lacions i sol·licitud del permís d'activitats\nS'ha col·laborat en la execució de la instal·lació, aprovació de replantejos i alternatives així com en els tràmits per la contractació del subministrament elèctric. S'ha tramitat la legalització de la instal·lacions de Climatització i elèctriques, així com la tramitació del perms d’activitats\nSistema de transport de palets amb cinta de rodets\nPROMOTOR: MOTORES AUTOMOVILES Y VEHICULOS INDUSTRIALES, S.A. (MAVISA)\nSITUACIÓ: Avinguda de Can Jofresa - TERRASSA\nINICI DE PROJECTE: JUNY del 2012\nFINALITZACIÓ: DESEMBRE del 2012\nPartint de la necessitat de moure palets entre dues plantes exteriors, tant de baixada com de pujada, i de poder-ho fer aprofitant les carretilles elevadores existents, es va dissenyar un sistema de rodets motoritzats que permetessin moure la càrrega des dels punts de entrega fins al punts de recollida.\nEl sistema consta d'un tram de baixada amb tres trams motoritzats i un per gravetat i un tram de pujada amb dos trams motoritzats i un per gravetat. S'ha automatitzat el sistema per evitar que els motors funcionin quan la carretilla està fent les operacions de càrrega del palet i per gestionar la cua de palets pendents de ser recollits. En tot plegat s'han usat un total de 13 sensors de diferents tipus i dos polsadors d'aturada d'emergència, tot plegat comanat a través d'un relé programable.\nComunicació d'activitat de dues ferreteries\nEs tracta de dues ferreteries de la cadena BRICODOMÈSTIC situades a Terrassa una al carrer del Nord 128 de 152 m2 i l'altre a l'Avinguda Angel Sallent 167 de 155 m2\nData Projecte: Juliol 2013\nÉs el tràmit que s'ha de fer a l'Ajuntament de Terrassa si el local té superfície màxima d'ús públic compresa entre 40 i 100 m² i una superfície total construïda màxima de 200 m². Cal la intervenció d'un tècnic compentent, amb l'emissió d'un certificat final que acrediti que l'activitat i les seves instal·lacions compleixen amb la normativa que li és d'aplicació.\nTramitació que cal fer quan la superfície d'atenció al públic és superior de 40 m2\nClub Social Privat de fumadors\nPublicat el 4.10.13\nSITUACIÓ: C/ Barri de l'Eixample de Barcelona\nDATA: Juliol del 2013\nASSESSORAMENT SOBRE LA IDONEÏTAT DEL LOCAL\nPrevi a la signatura del contracte es va assessorar sobre la idoneitat del local i la facilitat d'adaptació del mateix.\nVentilador i filtre per l'extracció de fums\nCONFECCIÓ DEL PROJECTE ELÈCTRIC I LEGALITZACIÓ DE LA INTAL·LACIÓ.\nEn tractar-se d'un local de pública concurrència va caldre realitzar de nou la instal·lació elèctrica complint la normativa vigent per aquest tipus de local, tramitar-ne la legalització i sol·licitar la inspecció inicial a través d'una Entitat d'inspecció i control.\nTRAMITACIÓ DE LA LLICÈNCIA D'APERTURA\nL'activitat correspon a un Annex III.2. S'ha redactat el projecte tècnic i s'ha gestionat la visita d'inspecció d'una EAC per tal d'obtenir el certificat amb la qualificació d'admesa.


L'elèctrica pirinenca Peusa vol situar-se entre les principals 25 comercialitzadores de l'Estat començant a vendre gas - TOTLLEIDA\nIMATGE del president de Peusa, Ventura Rebés, durant la seva intervenció a la taula rodona d'empreses lleidatanes de la 30a Trobada Empresarial al Pirineu. Imatge del 6 de juny de 2019. FOTO. ALBERT LIJARCIO\nl'Alt UrgellMón empresarialPortada\nEl president de Rotecna anuncia que treballa per crear un centre "per ajudar a la gent amb problemes físics i emocionals" a Agramunt\nPer totlleida\t Última actualització Jun 9,2019\nACN La Seu d’Urgell .- La companyia elèctrica alturgellenca Peusa preveu començar a comercialitzar gas a partir d’aquest juliol. Amb aquest nou pas, la firma confia poder situar-se en els pròxims quatre o cinc anys entre les 25 principals comercialitzadores d’energia de l’Estat, segons ha exposat el president del consell d’administració de Peusa, Ventura Rebés, en el marc de la 30a Trobada Empresarial al Pirineu.\nPer la seva banda, el fundador i president de Rotecna, Gener Romeu, ha anunciat que vol engegar a Agramunt (Urgell) un projecte social “per ajudar a la gent amb problemes físics i emocionals”. Pel que fa a Rotecna, Romeu ha dit que l’empresa preveu obrir un nou magatzem d’uns 5.000 metres quadrats.\nPeusa preveu iniciar aquest estiu la comercialització de gas. La companyia energètica pirinenca seguirà el mateix model que ja porta a terme amb la comercialització de llum. “Ens hem donat d’alta per començar a comercialitzar, hem dipositat els avals corresponents i començarem a comercialitzar gas per tot l’Estat, principalment a Catalunya”, ha assenyalat Rebés.\nL’empresa col seguir creixent. Amb aquest nou pas, Peusa confia poder-se situar entre els pròxims quatre o cinc anys entre les 25 principals comercialitzadores d’energia de l’Estat, segons ha dit el president del consell d’administració de la companyia. Rebés confia que aquest creixement se centrarà més en l’àmbit domiciliari, més que no tant en empreses.\nGener Romeu treballa en un projecte social\nEn la seva intervenció, el fundador i president de Rotecna, Gener Romeu, ha explicat que treballa per tirar endavant un projecte personal de caire social. “Serà un centre per ajudar a la gent amb problemes físics i emocionals”, que podria ser una realitat entre els pròxims tres o cinc anys i la intenció de Romeu és ubicar-lo a Agramunt, segons ha avançat.\nPel que fa Rotecna, empresa lleidatana dedicada o oferir productes i solucions per al sector porcí, Romeu ha dit que la firma vol seguir creixent i, en aquest sentit, ha anunciat que preveu obrir un nou magatzem d’uns 5.000 metres quadrats. La companyia compta a l’actualitat amb 58.000 metres quadrats de superfície, 25.000 dels quals són coberts.\nRotecna té una quarantena de patents, exporta a 90 països, té una plantilla de 210 empleats i preveu facturar enguany uns 45 milions d’euros. La firma confia exportar entre un 40 i 60% de la seva producció, tot i que en anys anteriors ha arribat al 70%.\nA la taula rodona ‘Experiències empresarials d’èxit amb clau lleidatana’ també ha intervingut el CEO de Zacaris i Yellow, Toni Badias, el qual ha ressaltat la importància de buscar l’especialització en el cas de la venda per Internet. A més, ha afegit que un 80% del seu mercat està a l’Estat espanyol i el 20% restant al continent europeu. Badias també ha destacat que el dia en què l’empresa va aconseguir més comandes es van registrar unes 2.300.\nPer la seva banda, el director de Monlau Competició, Emili Alzamora, ha afirmat que el “sacrifici” és un dels aspectes a tenir en compte a l’hora de tirar endavant una empresa. També n’ha destacat la “implicació” i formar un bon equip de professionals. Finalment, ha expressat al públic la necessitat de “dedicar moltes hores” al negoci, sobre el qual també ha dit que és bàsic “creure-hi” i “formar-se”.